Oireann an snáithaonad seo maidir le hobair ar thithe d’imscrúdú éifeachtach ar na hábhair a úsáidtear chun teach a thógáil, agus d’ábhair agus a n-úsáidí a aithint. Déanann an múinteoir imscrúdú ar na céimeanna a ghabhann le teach a thógáil agus na daoine a oibríonn ag gach céim den tógáil. Úsáidtear plean tí chun Mapaí, cruinneoga agus scileanna grafacha a thabhairt isteach. Níos déanaí, úsáidtear grianghraif chun an seicheamh a bhaineann le teach a thógáil a atógáil. Is iad réiteach fadhbanna agus foghlaim ghníomhach na heochairmhodheolaíochtaí a úsáideann an múinteoir. Eiseamláirítear freisin teagasc stáisiún mar mhodh chun an seomra ranga a eagrú. Úsáideann na leanaí bréagáin shimplí tógála chun mionsamhlacha tithe agus foirgneamh a dhéanamh agus cothaítear forbairt na teanga spásúla trí cheistiú agus plé.
Comhtháthaíonn an t-aonad seo le snáithe ‘Ábhair’ agus le snáithaonad ‘Airíonna agus tréithe ábhar’ na hEolaíochta OSIE.
Úsáid grianghraf
Nuair nach féidir cuairt a thabhairt ar imshaol faoi leith, féadtar an-úsáid a bhaint as grianghraif agus pacaí grianghraf chun cur ar chumas na leanaí foghlaim faoi áit eile ag úsáid ar a laghad cuid de na modhanna imscrúdaithe a d’fhéadfadh leanaí a fhorbairt sa cheantar áitiúil. Sna pacaí maithe beidh raon leathan ábhar a chuimsíonn gnéithe daonna, nádúrtha agus imshaoil. San fhís seo, tar éis do leanaí léirthuiscint a fháil ar thithe áitiúla tá na leanaí ag féachaint ar thithe domhanda. Pléann siad tionchar na haeráide agus na n-ábhar atá ar fáil ar na cineálacha tithe i dtíortha éagsúla.
D’fhéadfaí a áireamh le gníomhaíochtaí eile le grianghraif an leanaí bheith ag obair i ngrúpaí de 3/4, agus ceithre nó cúig ghrianghraf as sraith amháin a bheith ag gach grúpa, i.e. gnéithe an imshaoil nádúrtha agus daoine. Cumann gach leanbh ansin ceist amháin faoi gach grianghraf de réir mar a chuirtear timpeall i gciorcal iad. Féadfar gach ceist a thaifeadadh ar nótaí Post-it nó ar leathanach ceangailte d’íochtar an ghrianghraif. Nuair a chumtar na ceisteanna, féadfar gach sraith a bhogadh chuig grúpa difriúil chun freagraí a mholadh. Ansin, féadfaidh na grúpaí formáid de stíl mhíreanna mearaí a úsáid chun a dtorthaí a chur in iúl don rang.
Leis na grianghraif den áit chodarsnach, scrúdaigh na cosúlachtaí agus na difríochtaí idir an ceantar seo agus ár gcomharsanacht féin faoi na fo-cheannteidil éagsúla arna leagan amach faoin aonad snáithe Daoine a chónaíonn agus a shaothraíonn i gceantar codarsnach in Éirinn. Féadfaidh leanaí a gceantar áitiúil féin a fhiosrú faoin gceannteideal céanna agus an dá áit a chur i gcomparáid agus a chur i gcodarsnacht
English
Curaclam
Corpoideachas
Na hEalaíona
OSIE
Tíreolaíocht
Imshaolta Daonna
Obair allamuigh/Rianta
Staidéar ar cheantar áitiúil agus ar cheantar codarsnach
Tithe
Scéal
Imshaolta Nádúrtha
Feasacht agus Cúram Imshaoil
Pleanáil
ICT agus Tíreolaíocht
Stair
Eolaíocht
Comhtháthú OSIE
OSPS
The PDST is funded by the Teacher Education Section (TES) of the Department of Education (DE) and is managed by Dublin West Education Centre.